CELEX: E1995P0002
Language: da
Date: 1996-05-23 00:00:00
Title: Anmodning fra Gulating lagmannsrett om en rådgivende udtalelse i sagen Eilert Eidesund mod Stavanger Catering A/S, Gulating lagmannsretts beslutning af 27. november 1995 (Sag E-2/95)

Avis juridique important

|

E1995P0002

Anmodning fra Gulating lagmannsrett om en rådgivende udtalelse i sagen Eilert Eidesund mod Stavanger Catering A/S, Gulating lagmannsretts beslutning af 27. november 1995 (Sag E-2/95)  

EF-Tidende nr. C 149 af 23/05/1996 s. 0011 - 0011

Anmodning fra Gulating lagmannsrett om en rådgivende udtalelse i sagen Eilert Eidesund mod Stavanger Catering A/S, Gulating lagmannsretts beslutning af 27. november 1995 (Sag E-2/95) (96/C 149/08)Gulating lagmannsrett (landsretten i Gulating) har ved sin beslutning af 27. november 1995, som indgik til EFTA-Domstolens dommerkontor den 4. december 1995, anmodet denne om at afgive en rådgivende udtalelse i sagen Eilert Eidesund mod Stavanger Catering A/S om følgende spørgsmål:1. Falder ophævelsen af en cateringkontrakt med ét selskab og indgåelsen af en ny cateringkontrakt med et andet selskab ind under Rådets direktiv 77/187/EØF, når kontrakten ikke indeholder bestemmelser om, at udstyret og/eller de ansatte også overtages?2. Gør det nogen forskel for besvarelsen af spørgsmål nr. 1, hvis det nye cateringselskab overtager de ansatte og lageret?3. Gør det nogen forskel for besvarelsen af spørgsmål nr. 1, hvis kontrakten falder ind under Rådets direktiv 77/62/EØF, 80/767/EØF og 88/295/EØF om tildeling af kontrakter om offentlige indkøb?4. Omfatter rettighederne i henhold til artikel 3, stk. 1 og 2, også retten til at opretholde forsikringsordninger, herunder pensionsordninger, som den ansatte havde hos den arbejdsgiver, hvis kontrakt er blevet ophævet, hos den nye arbejdsgiver?5. Vil spørgsmål nr. 1 blive besvaret anderledes i sager, hvor:a) de ansatte i det oprindelige cateringselskab ansøger om stillinger i det nye cateringselskab på den normale måde og efter en udvælgelsesprocedure bliver ansat i dette selskab, ogb) der findes en aftale mellem det nye cateringselskab og det gamle cateringselskab eller mellem ordregiveren og det nye cateringselskab om, at de ansatte også skal overtages?